Abdikationskrisen kom til offentlighedens kendskab og spidsede til i de første to uger af december 1936. Her gav Churchill officielt sin støtte til kongen. Det første offentlige møde i Arms and the Covenant bevægelsen var den 3. december. Churchill var en af hovedtalerne og skrev senere, at han spontant bad om en udsættelse, inden der blev truffet en beslutning af såvel kongen som regeringen.<ref>''The Gathering Storm'' pp. 170–71. Andre heriblandt Citrine som var dirigent på mødet, skrev at Churchill ikke holdt en sådan tale. Citrine ''Men and Work'' Hutchinson 1964 p. 357</ref> Senere samme aften så Churchill udkastet til kongens radiotale og talte med Beaverbrook og kongens advokat om det. Den 4. december mødtes han med kongen og tilrådede igen at vente med at træffe beslutning om abdikation. Den 5. december udsendte han en lang udtalelse, hvoraf det fremgik, at ministeriet lagde et forfatningsstridigt pres på kongen for at få ham til at træffe en forhastet beslutning.<ref>James pp. 349–51 hvor teksten til udtalelsen er optrykt</ref> Den 7. december forsøgte han at tale i Underhuset for en udsættelse. Han blev overdøvet af tilråb. Tilsyneladende rystet over den enstemmige fjendtlighed fra alle medlemmer forlod han salen.<ref>Beaverbrook, Lord; Edited by A J P Taylor (1966). The Abdication of King Edward VIII. London: Hamish Hamilton.</ref>
Titler Politik Samfund Historie Erhvervsliv Maleri Kultur Videnskab Organisationer Uddannelsesinstitutioner Universiteter Videnskabelige_og_historiske_institutioner